Eva Pflug

Eva Pflug (* 12. Juni 1929 in Leipzig; † 5. August 2008 in München) weer en düütsche Schauspelersche un Synchroonsnackerin.

 Leven 
Pflug is dör ehr Rull as Tamara Jagellovsk in de Feernsehreeg Raumpatrouille – Die phantastischen Abenteuer des Raumschiffs Orion bekannt un beropen woorn. In disse Rull weer se en Symbolfigur för’t Emanziperen vun de Fro, ofschoonst se sik sülvst nieniech as’n „Emanze“ sehn hett. In de Feernsehreeg hett se dormols an de Siet vun Dietmar Schönherr, Claus Holm, Wolfgang Völz, Friedrich G. Beckhaus un Ursula Lillig speelt.

Na de Rull in de Raumpatrouille harr se dorna bi’n Feernsehn keen groden Spood mehr. Liekers hett se in mehr as söventig Produkschonen mitspeelt. Kunzentreert hett se sik dorna aver wedder op ehr Bühnenloopbahn, de se 1947 in ehr Heimatstadt anfungen harr. Se hett Engagements in Hüüs Basel, München, Köln, Frankfort an’n Main un Berlin hatt, as ok bi Festspelen in Heppenheim, Jagsthausen un Ettlingen.

In disse Tiet hett se Hööftrullen in mehrere „Klassikers“ vun de Bühnenkunst speelt. Dorto hebbt ünner annern dat Gretchen in Goethe sien „Faust“ un de Martha in Kleist sien „De Putt in Schören“. För ehr Rull in Brechts „Mutter Courage“ is se 1986 mit den Groden Pries vun Bad Hersfeld uttekent worrn (Bad Hersfelder Festspelen). Butendem hett se in Shaws „Saint Joan“ (dt.: Die heilige Johann), in Shakespeares „	A Midsummer Night’s Dream“ (dt.: Ein Sommernachtstraum) un „Twelfth Night, or What You Will“ (dt.: Was Ihr wollt). Twüschen 1980 un 1985 hett se ruchweg sövenhunnert mol mit Paul Hubschmied in Boulevard-Kummedien op de Bühn stahn.

Beropen is ok ehr Synchroonstimm. Snackt hett se ünner annern Julie Christie („Doctor Zhivago“), Ursula Andress, Anne Bancroft („The Graduate“), Eva Marie Saint in Hitchcocks („North by Northwest“) un Susan Flannery as Stephanie Forrester in  de Feernsehreeg „The Bold and the Beautiful“

Eva Pflug is an’n 6. August 2008 dood in ehr Wahnung in München opfunnen worrn.http://www.n-tv.de/1005161.htm

 Filmografie (Utwahl) 
 Johr Titel 1950 Der Rat der Götter 1953 Unter den Sternen von Capri 1956 Manöverball 1958 Gestehen Sie, Dr. Corda! 1959 Der Frosch mit der Maske 1960 Ich schwöre und gelobe 1960 Man on a Stringdt.: Geheimakte M 1960 Die Botschafterin 1961 Bis zum Ende aller Tage 1962 Das Halstuch, Feernsehreeg 1964 Slim Callaghan greift ein, Feernsehreeg 1965 Frühstück mit Julia, Feernsehn 1966 Quadrille 1966 Raumpatrouille, Feernsehreeg 1966 I Deal in Danger 1967 Geheimnisse in goldenen Nylons 1968 Eine etwas sonderbare Dame, Feernsehn 1969 Liebe, Love, l’Amour, Feernsehn 1970 Der Minister und die Ente, Feernsehn 1973 L’Éloignement, Feernsehreeg 1975 Die sündige Kleinstadt 1976 Notarztwagen 7, Feernsehreeg 1992 Ein Engel für Felix 1993 Zwei Halbe sind noch lange kein Ganzes, Feernsehreeg 1998 Die Menschen sind kalt 2003 Und Tschüss, Ihr Lieben, Feernsehn 2004 Barbara Wood – Lockruf der Vergangenheit 2008 1:0 für das Glück

 Borns 

 Weblenken 
 Literatur vun un över Eva Pflug in de Düütschen Natschonalbökeree



Kategorie:Fru
Kategorie:Börger von Düütschland
Kategorie:Schauspeler
Kategorie:Synchroonsnacker
Kategorie:Boren 1929
Kategorie:Storven 2008